En 51-årig kvinde fra Svenstrup fremstilles mandag eftermiddag i grundlovsforhør.

Det sker, efter at indbrud i en tøjbutik i Frederikshavn har ført til, at en omfattende hælervirksomhed over internettet er afsløret. Det oplyser Nordjyske i dag. Kvinden solgte varer stjålet i en række tøjbutikker i blandt andet Frederikshavn, Sæby og Hjørring. Via bestilling af nye varer, fandt en forretningsejer frem til, at der blev solgt tilsvarende varer over internettet. Her købte hun sine egne varer tilbage og mødtes derfor med kvinden, der havde meget til salg fra sit hus i Svenstrup ved Aalborg.